title: Alain Bouchart
text: Alain Bouchart pe Alain Bouchard, bet ganet e Bourc'h-Baz war-dro 1440, marvet entre 1514 ha 1530 e Pariz, a oa ur gwiraour hag un istorour breizhat, hag ur brezhoneger er . Sekretour Frañsez II, Dug Breizh, e oa.
  Gantañ eo bet skrivet Les Grandes Croniques de Bretaigne, hor c'hentañ levr istor Breizh moulet, a voe embannet e Pariz e 1514.
  
  Buhez
  
  En noblañs e voe ganet ; kar e oa da Nicolas Bouchart, amiral breizhat eus ar . Ur maner anvet « Kerbouchard », ma kreder e oa bet ganet, zo e parrez Batz. Mab e oa marteze da Alain Bouchart, resevour e senesaliezh Gwenrann hervez un akta e 1434 (e 1432 e oa unan all er garg-se). Jacques Bouchart e oa e vreur henañ.
  
  Kentañ ma kaver e sinatur e oa en 1471 en un akta e Gwenrann ma oa noter. E kentañ embannadur e Gronikoù e skriv er raklavar ez eo brezhoneger a-vihan, ha goulenn a ra bezañ digarezet ma skriv galleg fall. Betek fin an  e komzed brezhoneg e Bazh. 
  
  War-dro 1471 e kemeras perzh gant tud uhel all a vro-Wenrann en un taol preizherezh enep tri lestr kenwerzh estren eus Genova, Alamagn ha Spagn hag a oa o verdeiñ war-dro ar Gerveur. Kemeret e voent, kaset da Nermouster, preizhet al listri ha kemeret madoù an dud. Prosez a voe dirak justis an dug, met n'ouzer ket penaos ec'h echuas.
  
  E lez an dug
  
  Alvokad e vije bet ur pennad, rak difenn ar vicher-se a ra en e skridoù. War-dro deroù ar bloavezhioù 1480 ez a da labourat gant e vreur henañ Jacques a oa sekretour e kañsellerezh an dug Frañsez II.
  
  Sevel e vouezh a ra o welout planedenn ar c'hanseller Guillaume Chauvin (marvet er vac'h en Ebrel 1484}}), hag enebiñ a ra ouzh galloud Pierre Landais, hag en e Gronikoù e kont penaos e kouezhas Landais e mezheven 1485.
  
  Levrlennadur
  Alain Bouchart, Grandes chroniques de Bretagne, CNRS, 2013 . Un dibab eus e oberenn veur, embannet gant Marie-Louise Auger.
  
  Liammoù diavaez
  « Alain Bouchart, Grandes Chroniques de Bretagne : un compilateur et sa source » gant Marie-Louise Auger.
  
  Notennoù
  
  Ganedigezhioù 1478
  Marvioù 1530
  Istorourien Breizh